Mrvenička

náhľad|Strúhanka nastrúhaná na dlhšie kúsky
Mrvenička (iné názvy: domáca tarhoňa, strúhanka, strúhanička; nárečovo rajbanička) je cestovina pripravená z hrubej múky a vajec, ktorá sa po zamiesení strúha alebo krája nadrobno a nechá vyschnúť, alebo sa priamo strúha do vriacej vody. Suché kúsky majú veľkosť približne od 2 mm do 1 cm podľa dierok strúhadla. Používa sa na zahustenie polievky.

 Sladká mrvenička 
náhľad|Slivkový koláč so sladkou mrveničkou na vrchu
(Sladká) mrvenička sa používa ako posýpka koláčov. Pripravuje sa z múky, cukru a masla prípadne žĺtku. Používa sa hrubá alebo polohrubá múka v pomere 1:1:1 (múka, cukor, maslo), prípadne až dvojnásobné množstvo múky ak je pridaný žĺtok. Typický recept je slivkový koláč posypaný mrveničkou.

 Referencie 

 Zdroj 
 Dvorský, A., 1973, Naša kuchárka. 7. vydanie, Osveta, Martin



Kategória:Cestoviny
Kategória:Slovenská kuchyňa